**Hvordan møder vi unge?**

Lokalforeningen Talentspejderne Hedensted inviterer alle interesserede til at høre en af medudviklerne af Talentspejderkonceptet. Få værktøjer til at gøre en forskel!

**Torsdag den 16.03.2023 kl. 19.00-20.30 i Rugekassen, Spettrupvej 7b, 8722 Hedensted**

**Unge-vitaliserende samtaler**   
v/ Jan Tønnesvang, Professor ved Psykologisk Institut, Århus Universitet

[Læringsvitaliserende samtaler](https://klim.dk/bog/medarbejdervitaliserende_samtaler&q=vitaliserende+samtaler.htm) skaber rammer for dialog med unge om, hvad der understøtter dem i deres skole/hverdag i form af mening, engagement, opgaveløsning, relationer og trivsel, samt hvilke udfordringer, den unge oplever i forhold til dette - og hvad der i givet fald skal til for at håndtere disse udfordringer. Målet med læringsvitaliserende samtaler er at understøtte den unges engagement i skolearbejdet og i fællesskabet.  
  
Oplægget vil fortælle om grundlaget for og grundtanken i læringsvitaliserende samtaler – herunder, også hvad der karakteriserer vitaliserende læringsmiljøer.

Teorierne er et væsentligt fundament i Hedensted Kommunes [Børn- og Ungepolitik](https://www.hedensted.dk/politik/planer-og-politikker/boerne-og-ungepolitik). I øvrigt benyttes teorierne som grundlag for medarbejderudviklingssamtaler på forskellige arbejdspladser, så der er god inspiration at hente. Spørgsmål fra salen er velkomne.

**Tilmelding**:

Det er gratis at deltage, men da der er begrænset antal pladser kræves tilmelding via [www.nemtilmeld](http://www.nemtilmeld)........... senest den 12.03.2023.

Efter oplægges afholdes generalforsamling i foreningen, separat invitation findes på <https://hedensted.talentspejderne.dk/> - alle er velkomne.

**Spørgsmål:**  
Kontakt konsulent Frede Bräuner, tlf. 3091 3990.

*Talentspejdernes mentorprogram har en stærk tro på, at* ***alle børn og unge har evner og talenter****. For at kunne udfolde sine evner og talenter kræver det støtte og anerkendelse af en dygtig mentor, der kan fungere som rollemodel.  
Mentorerne er frivillige voksne, der uddannes og gennemfører et afgrænset forløb på 24 møder med en unge i alderen 12-16 år.  
Aktuelt er der 12 forløb i gang i Hedensted Kommune, og vi hilser flere mentorer velkomne i fællesskabet – det er berigende for både unge og voksne!*

På bestyrelsens vegne

Grethe Riber Dam

Fmd. [Lokalforeningen Talentspejderne Hedensted](https://hedensted.talentspejderne.dk/)